
ประกาศองค์การบริหารส่วนตำบลขนาบนาก
เรื่อง การจัดตั้งศูนย์รับเรื่องร้องเรียนร้องทุกข์และมอบหมายเจ้าหน้าที่ผู้รับผิดชอบ
*******************************
	อาศัยอำนาจตามความในมาตรา ๖๙/๑ แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติมถึง (ฉบับที่๖) พ.ศ.๒๕๕๒ ประกอบกับมาตรา ๕๒ และมาตรา ๔๑ แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.๒๕๔๖ องค์การบริหารส่วนตำบลขนาบนาก จึงได้จัดตั้ง “ศูนย์รับเรื่องราวร้องเรียนร้องทุกข์” ณ องค์การบริหารส่วนตำบลขนาบนาก โดยขอแต่งตั้งเจ้าหน้าที่ประจำศูนย์ ดังนี้
1. เรื่องร้องเรียน ร้องทุกข์ข้าราชการหรือเรื่องทั่วไป หมายถึง เรื่องราวที่ข้าราชการเป็น         ผู้ถูกร้องเรียนเนื่องจากการปฏิบัติหน้าที่หรือปฏิบัติตนข้าราชการหรือการปฏิบัติงานขององค์กรปกครองส่วนท้องถิ่นทั่วไป ยกเว้น ด้านโครงสร้างพื้นฐานด้านสาธารณูปโภค มอบหมายให้ นายอิทธิศักดิ์ สิงหพันธ์ ตำแหน่งนิติกร สำนักงานปลัด อบต. เป็นผู้รับผิดชอบ
2. เรื่องร้องทุกข์ ร้องเรียนของประชาชน หมายถึง เรื่องราวที่ผู้ร้องเรียนประสงค์ให้ได้รับการปลดเปลื้องทุกข์ที่ตนได้รับจากโครงสร้างพื้นฐานด้านสาธารณูปโภคหรืองานที่เกี่ยวข้องกับงานช่าง มอบหมายให้กองช่าง เป็นผู้รับผิดชอบ

